ตร.สงขลา คุมมือบงการปล้นฆ่าอดีต หน.สนง.ที่ดินคลองหอยโข่งกับเมียทำแผนฯ
สืบสวนภาค 9 และ ตร.ทุ่งตำเสา คุมมือบงการฆ่า อดีต หน.สนง.ที่ดิน อ.คลองหอยโข่งและภรรยาตายคาบ้านเมื่อ 4 ปีก่อน ไปทำแผนประกอบคำรับสารภาพ ปมโมโหถูกหักค่าแรง จึงวางแผนปล้นฆ่า โดยมีญาติผู้ตายมาดูเมื่อช่วงบ่ายของวันที่ 24 เม.ย.63 กำลังตำรวจชุดสืบสวนกองบังคับการสืบสวนภาค 9 ร่วมกับตำรวจ สภ.ทุ่งตำเสา อ.หาดใหญ่ จ.สงขลา นำโดย พ.ต.อ.ศักดา เจริญกุล รอง ผบก.สส.ภ.9 พ.ต.อ.อภิสฤษฎิ์ มณีโชติ ผกก. สภ.ทุ่งตำเสา ได้ควบคุมตัว นายสมภพ จิตรนุ่ม หรือแข้ง อายุ 28 ปี ซึ่งเป็นผู้บงการปล้นฆ่าชิงทรัพย์ นายกฤษณ์ สราญเศรษฐ์ อายุ 63 ปี อดีตหัวหน้าสำนักงานที่ดินอำเภอคลองหอยโข่ง จ.สงขลา และ นางสุทินา หนูคง อายุ 45 ปีภรรยา เสียชีวิตพร้อมกัน 2 ศพเมื่อวันที่ 23 เม.ย.59 และถูกจับกุมได้ที่บ้านพักเลขที่ 8/1 ม.7 ต.ควนรู อ.รัตภูมิ จ.สงขลา วานนี้ (23 เม.ย.63) และเป็นวันครบรอบ 4 ปีเต็มของคดีนี้ ไปทำแผนประกอบคำรับสารภาพที่บ้านเกิดเหตุซึ่งตั้งอยู่ในสวนปาล์มพื้นที่บ้านทุ่งเลียบ หมู่ 1 ต.ทุ่งตำเสา อ.หาดใหญ่ จ.สงขลาบรรยากาศการทำแผน ดำเนินไปแบบเงียบๆ มีเพียงลูกและญาติไม่กี่คนที่รู้ และไปรอดูการทำแผน แต่ก็ผ่านพ้นไปด้วยดี โดยเจ้าหน้าที่ทำแผนรวม 11 จุด ตั้งแต่พาพวกอีก 2 คนขับรถมาจอดหน้าบ้าน ลงไปใช้อาวุธปืนจี้ นายกฤษณ์ ที่นั่งอยู่หน้าบ้าน พาเข้าไปในบ้านบังคับให้นำเงินออกมาจำนวน 218000 บาท จากนั้นจึงลงมือฆ่าปิดปากอย่างเลือดเย็น โดย นายสมภพ เป็นคนลงมือยิงภรรยาเข้าที่หน้าท้อง และวิ่งหนีเข้าไปในห้องนอน และยังตามไปยิงซ้ำจนตาย 2 และเพื่อนอีกคนใช้อาวุธปืนเอ็ม 16 จ่อยิงศีรษะ นายกฤษณ์ ซึ่งนั่งอยู่บนเก้าอี้กลางบ้านเสียชีวิต จากนั้นจึงรีบออกจากบ้าน และไปแบ่งเงินกันแยกย้ายกันหลบหนีหลังจากนั้นไม่นานตำรวจได้สืบสวนจนสามารถจับกุมผู้ที่ร่วมก่อเหตุได้ 3 คน คือ นายสุทธิพงศ์ หรือ จา จตุธรรม อายุ 29 ปี และ นายนรินทร์ หรือ เดียร์ หลงแก้ว อายุ 29 ปี และนายยศพล หรือ โจ๊ก พรหมอ่อน อายุ 27 ปี จากการแกะรอยโทรศัพท์มือถือที่นำไปขาย และให้การซัดทอดว่า นายสมภพ ซึ่งเป็นอดีตคนงานสวนปาล์มเป็นคนวางแผนปล้นฆ่าทั้งหมดและได้หลบหนีคดีมา 4 ปีสุดท้ายก็หนีเวรกรรมไม่พ้น พาเมียใหม่กลับมาอาศัยอยู่ที่ภูมิลำเนาเดิมที่ ต.ควนรู อ.รัตภูมิ จนตำรวจบุกเข้าไปจับกุมตัวได้ในวันครบรอบ 4 ปี วันเกิดเหตุพอดีสำหรับคดีนี้มีมูลเหตุมาจาก นายสมภพ ซึ่งเป็นคนงานในสวนปาล์มของผู้ตาย โกรธที่ถูกผู้ตายหักเงินค่าแรงเพราะหยุดงานตน จึงได้ชวนเพื่อนวางแผนปล้นฆ่าปิดปาก.
สืบสวนภาค 9 และ ตร.ทุ่งตำเสา คุมมือบงการฆ่า อดีต หน.สนง.ที่ดิน อ.คลองหอยโข่งและภรรยาตายคาบ้านเมื่อ 4 ปีก่อน ไปทำแผนประกอบคำรับสารภาพ ปมโมโหถูกหักค่าแรง จึงวางแผนปล้นฆ่า โดยมีญาติผู้ตายมาดู 
ทำแผนประกอบคำรับสารภาพ,ปล้นฆ่า,สภ.ทุ่งตำเสา,สงขลา,คนบงการ,สมภพ จิตรนุ่ม,ฆ่าชิงทรัพย์,ข่าวทั่วไป